Zoe Bray

Zoe Bray (Paris, 1974Bray Itzal Aktiboaren webgunean. -) Euskal Herriko antropologo eta margolaria da.

 Biografia 
Aita Nicholas Bray kazetari ingelesa duela, Josette Dacosta amaren ama Ahatsan jaioa zen; hiru neba-arreba dira eta Zoe Parisen jaio bazen ere, neba Londresen eta ahizpa Erroman jaio ziren eta familiako hizkuntzak frantsesa eta ingelesa diraZoé Bray, euskara ikasle, HABEren aldizkaria, 2010eko azaroaren 9a.. Lan kontuengatik familia Europako hainbat lekutan bizi izan da; Euskal Herriarekiko lotura betidanik gorde izan du eta euskara (bere bosgarren hizkuntza) ikasi zuenLa observación que atravesó el lienzo, Gara, 2011ko otsailaren 20a.. 1995etik Euskal Herrian denboraldi luzeak pasatu ditu eta egun Reno (Nevada, AEB) eta Euskal Herriaren artean bizi da.

Eusko Ikaskuntzako eta Itzal Aktiboa elkarteko kidea da.

 Ikerketa lanak 
Antropologia sozialaren arloan ikasketak (Edinburgon) eta ikerketa lanak egin ditu; bere tesiak Euskal Herriko egoerari buruz egin zituen. Ortzaizen bizi izan zen tesietakoa egiteko eta Bidasoko mugari buruzko «Living boundaries: frontiers and identity in the Basque Country» lana argitaratu zuen 2004an.

Artikulu ugari idatzi du eta hainbat hitzaldi eman izan dituCurriculum Vitaea bere web orrian..

 Artelanak 
Brayk azken urteetan ekin dio margotzeari; batez ere erretratuak margotzen ditu. Ipar Euskal Herriko 22 bertsolarirenak egin ditu«Haien hizkuntza hitz egiten ez baduzu, nola ezagut dezakezu haiek bizi duten errealitatea?» , Gara, 2010eko azaroaren 1a. eta kale borrokaren eszenak ere margotu ditu. 2007ko martxoan zabaldu zen Euskaltzaindiaren Baionako egoitza berrirako Jean Haritxelhar euskaltzainburu-ohiaren potreta egin zuen.

Zenbait erakusketa kolektibotan esku hartzeaz gain, Lekuko jendea izeneko erakusketa eskaini zaio Biarrizko Museo Historikoan (2011ko ekaina-abuztua).

 Sariak 

 2022an Nekatoeneako literatura sorkuntza egonaldia irabazi zuen.

 Erreferentziak 

 Kanpo estekak 
  Bere web orria.
  Zoe Bray News bloga.
  Egunero marrazki bat egiten du Brayk blog honetan.
  Bizitza margotzeko lohitu egin behar duzu, Itziar Madinak eginiko elkarrizketa, Argia, 2297. zkia., 2011ko azaroaren 6a.
  Bray Center for Basque Studiesen web orrian.

Kategoria:Paristarrak
Kategoria:Euskal frantziarrak
Kategoria:Euskal Herriko margolariak
Kategoria:Euskal Herriko antropologoak
Kategoria:Eusko Ikaskuntzako kideak
Kategoria:Emakume antropologoak